text:
Jinghpaw Mungdaw Myitkyina Mare kaba Aye Mya Thayar lawk kaw April (14) ya shana de hkying (9:00pm) ram hta bawk kapaw ai hpang matut manoi sinat kaji gap ai n sen ni mung pru wa ai lam bawm kapaw ai shara hte ni gahtep ai buga masha ni kawn chye lu ai. N dai bawm kapaw ai lam hte seng nna KIO kawn galaw ai lam n re hte KIO ginjaw kawn n dai myen ni a shaning nnan hka jaw poi laman n dai zawn jahten sharun galaw na matsun tsep kawp n nga ai lam hpe mung na chye lu ai. Buga masha ni gaw n dai lam hpe myen ni shanhte hkrai shanhte galaw ai masa pru ai ngu sawn la nga ai lam chye lu ai.
MYITKYINA BAWM KIO NI A N RE
Jinghpaw Mungdaw Myitkyina Mare kaba Aye Mya Thayar lawk kaw April (14) ya shana de hkying (9:00pm) ram hta bawk kapaw ai hpang matut manoi sinat kaji gap ai n sen ni mung pru wa ai lam bawm kapaw ai shara hte ni gahtep ai buga masha ni kawn chye lu ai. N dai bawm kapaw ai lam hte seng nna KIO kawn galaw ai lam n re hte KIO ginjaw kawn n dai myen ni a shaning nnan hka jaw poi laman n dai zawn jahten sharun galaw na matsun tsep kawp n nga ai lam hpe mung na chye lu ai. Buga masha ni gaw n dai lam hpe myen ni shanhte hkrai shanhte galaw ai masa pru ai ngu sawn la nga ai lam chye lu ai.
Labels: Jinghpaw Mung Shiga


c: text/html

text:
Tuesday, July 10, 2012
MUNG-YA BANG SAK KAW MATUT MANOI GAP NGA
July (10) bat Lahkawng(jinghpawkasa)
Wunpawng Mungdan Shanglawt Asuya, Sam Mung daju Dap Ba (4) up hkang grinra rai nga ai Mung-Ya maga de myen hpyen hpung ni bai htu lung wa ai majaw KIA myu tsaw share ninghkring ni hte gap gasat ai lam dai hpawt kau na num daw (2) lang rai sai lam shiga na chye lu ai. Matut nna mung Mung-Ya, Bang Sak kadawng gaw gap gasat nga ai lam hpe shiga na chye lu ai. Kata lam shiga hpe gaw hkrat rai n chye lu shi ai.
Subscribe to: Post Comments (Atom)

robotstxt: allowed

filter: keep


text:
Karai a shaman Wunli lu ni ai,
* Ningrum ningtau mung lu ni ai
Kashu kasha ni mung shaprat sai,
* Raitim, Satan wa a maw lanyet hta
An la ni wa kanoi noi she hka,
* Shingrai, anhte Kanu Num ni gaw
Nanghpam lusha hpe n ju ga ai yaw ,
* Hpyen la ni mung, Ka-ni ya
Tawpa mi she hpai ra ra,
* Ka-ni ya a Gaida jan gaw n tai na ga ai
Kasha ni hpe yu nna myit ru dik ga ai,
* Ka-ni ya ana zinli wa a gaida jan tai na kaya ai
Majan hta share ai Gaida jan gaw, myiman pa nga ai,
* Dai majaw, anhte Nu num ni woi aw-law
Ka-ni pat jasan majan hta woi ningbaw,
* Ma-nga hte mawng Gawdin woi htawng
Myit hkrum lam hta n-gun mahkawng,
* Ka-ni hpyen hpe yawng jawm shamyit
Karai a munga hpe she ahpum chyit …. Rai…
* Ngwi pyaw ai Hkristan dinghku
Bai gawde gaw gap la lu u ga ngu,
* Myit shingran let, baw-nu she kahtet,
Kraw shingni hte kajet dat sai yaw….


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
30 Nov 2008
Freeware Game Site
Sunday, November 30, 2008 | Laika Ka Ai Shanghtin
Christ Mas du wa na shani ahten ladaw loi kadun wa ai hte rau shana gaw bai galu wa sai hku re, dai ten ni hpe kadai mung kadai chye ai hku ahten shama jawng na re :) rai tim Gamer ni matu free ware game ni grai mai lu ai websie langai hpe bai madun dat mayu ai hku re, Computer kaja lu na PC game or PS mari ginsup ai ni matu gaw feel n nga na re, Rai tim ngai zawng rai Call of duty 4 ginsup mayu tim, computer n good na gaw lagawng ai ten hta ahten hpe gara hku n lu shama ai ten hta gin sup mai ai game ni hpe sa mai la ai hku re,
Enjoy With Your Free Game yaw :)
Labels: website
Subscribe to: Post Comments (Atom)


text:
NHKUM HKAWN DIN HPE UHPUNG HKU ROI RIP N'HTAWM KAM MARA ZINGRI SAT KAU AI A N'TSA NDAU SHABRA AI LAM
Forum :: Offcial Forum :: Announcement
NHKUM HKAWN DIN HPE UHPUNG HKU ROI RIP N'HTAWM KAM MARA ZINGRI SAT KAU AI A N'TSA NDAU SHABRA AI LAM
Wunpawng Mungdan Shanglawt Amyu Shayi Hpung
Laika Masat ;- 124 / 441/ A / C.C / 08'
Ninghtoi ; - 2008 Ning, August (21) ya.
GINLAM ;- NHKUM HKAWN DIN HPE UHPUNG HKU ROI RIP N'HTAWM KAM MARA ZINGRI SAT KAU AI A N'TSA NDAU SHABRA AI LAM.
Manmaw Ginwang, N Bapa Ginwang Daw, Bum Sen Ninghtawn, Nam Sai Mare na salang Nhkum Yawng Shawng hte Jan Maran Nu Bren yan a shayi sha Nhkum Hkawn Din, asak (14) Ning, shata (1), N mawk Mare Lapran Tsang Jawng, Laika Tsang ( jawng num kasha hpe Ninghtoi – 27-7-08, bat (6) ya hta shi a kahpu hpe hkauna de n gu hte lu sha sa na matu, sa wa ai lam lapran e, HK.M.Y 437 ( N'mawk Dap ) kaw na hpyen la marai (2) gaw shayi Nhkum Hkawn Din hpe tsinggu krin di nhtawm baw hte myi man adup grawp da ai, Myi tum lahkawng maga achyaw baw ya ai, du hkraw kaw kadoi ya ai, hkra lahpa npu hte kan kaw n hkyi hte galun da ya ai, num hkrang kaw galun gadoi ya ai hte shinggyim myit tsep kawp n rawng, kam mara zingri sat da ai lam amu byin lai wa sai.
Ndai zawn zingri sat ai lam gaw hpyen la ni uhpung hku roi rip ngut nhtawm sat da ai re lam mabyin masa ni hpe shachyaw yu nna, sawn maram chye lu ai.
Lahta na mabyin a ntsa, mare na myi chyaw mu sakse salang ni a, pru tsun ai hte maren, 27.7.08 jahpawt hkying 9: 00 AM grup yin hta HK.M.Y 437 ( N'mawk Dap ) kaw na Gyi Aye Thein, woi awn ai hpung na hpyen la (2) hta nyawm ai ni gaw, amu tawt lai ai lam maram chye lu ai hte dai uhpung hta na hpyen ma Soe Tu Win hpe myi chyaw mu ai salang ni madun shapraw lu sai lam nga ai.
Ndai lam hpe anhte Wunpawng Mungdan Shanglawt Amyu Shayi Hpung kaw nna, na chying wa maroi n ni, masin nsi ai hte ninghkap ai.
Ndai zawn Wunpawng buga ginra hta Wunpawng Amyu Shayi sha ni hpe atik anang roi rip ngut nhtawm kam mara zingri sat makoi ai lam ni gaw lang hte lang rai wa sai.
Ndai zawn re ai lam ni byin ai hpe ninghkap jahkring lu na matu, seng ang ai ginra madu ni rai nga ai tinang Wunpawng Mungdan Shanglawt Hpung gaw, lit nga ai Myanmar Munghpawm Mungdan Asuya hte jahkrup nhtawm, ja ja ahkyak la ya na hte htawm hpang de dai zawn re ai lawng lam ai nbyin hkra lit la ya na matu, ra sharawng let hpyi shawn ndau shabra ga ai.
Ta Tut
- Admin
- Number of posts : 30
Age : 29
Location : Singapore
Registration date : 2008-04-25
-
Forum :: Offcial Forum :: Announcement


text:
Jinghapw Mungdaw Kanpaiti maga de myen hpyen asuya a hpyen hpung ni gaw Miwa mung Hting Chung hkran hku dai hpawt hkying (6:00am) ram hta lai shang wa sai lam shiga na chye lu ai. N dai myen hpyen dap ni hte KIA myu tsaw share ninghkring ni dai na de hkying (4:00pm) ten du hkra laja lana gap gasat nga ai lam shiga matut na chye lu ai. Myen hpyen ni n gun nau law ai majaw myu tsaw share ninghkring ni ninghkap gasat ai lam hta ram ram yak wa nga ai lam hpe mung matut na chye lu ai. Miwa asuya gaw Myu Shamat Masing hte Jinghpaw Wunpawng Myu Sha ni hpe shamyit na matu myen hpyen ni hpe Miwa ga hku shalai taw nga re lam hte, myen hpyen asuya hpe dan dan dawng dawng garum ya taw nga sai lam hpe mu mada chye lu ga ai. N dai Miwa Asuya a n kaja ai lai len, myen hpyen asuya hpe a dan a leng garum shingtau sa wa ai hte seng nna mungkan mungdan shara shagu du nga ai Wunpawng Myu Sha ni yawng seng ang ai UN rung, Miwa maigan rung ni de jawm ninghkap n gun madun sa wa na matu buga de na myitsu salang ni tsun shana wa ai.
တရုတ္အစုိးရသည္ ကခ်င္ျပည္နယ္ ေကအုိင္အုိအစုိးရကုိ အျမစ္ျဖဳတ္တုိက္ခုိက္ႏုိင္ရန္ ေမလ (၁၆) ရက္ေန႔ မနက္ (၆း၀၀) နာရီခန္႔၌ ေကအုိင္ေအအစုိးရနယ္ေျမျဖစ္ေသာ တရုတ္နယ္စပ္ ကန္ပုိင္တီသုိ႔ ဗမာစစ္တပ္အလံုးအရင္းကုိ တရုတ္ႏုိင္ငံ ထိန္ခ်ဳန္းဘက္ မွတဆင့္ ျဖတ္ေက်ာ္၀င္ေရာက္ခြင့္ေပးခဲ့ေၾကာင္း သတင္းရရွိပါသည္။ ယခုအခါ တရုတ္ျပည္မွ ျဖတ္ေက်ာ္၀င္ေရာက္လာေသာ ဗမာအစုိးရစစ္တပ္ႏွင့္ ေကအုိင္ေအ မ်ိဳးခ်စ္ရဲေဘာ္မ်ား ကန္ပုိင္တီတြင္ ျပင္းျပင္းထန္ထန္တုိက္ပြဲျဖစ္ပြားေနၾကာင္း ဆက္လက္ သတင္းရရွိပါသည္။ တရုတ္အစုိးရမွ လူမ်ိဳးျပဳန္းတုိက္ခုိက္ေနေသာ ဗမာစစ္အစုိးရကုိ အထင္အရွား ကူညီေပးေနျခင္းသည္ တရုတ္အစုိးရ၏ ဂုဏ္သိကၡာကုိက်ဆင္းေစျပီး၊ တရုတ္အစုိးရ၏ ကခ်င္ျပည္နယ္အေပၚ ၾကိဳက္သလုိျခယ္လွယ္လုပ္ကုိင္ခ်င္ေသာ ၀ိသမေလာဘကုိ ျပသရာလည္းေရာက္ေၾကာင္း သိသာထင္ရွားလွပါသည္။ ဤတရုတ္အစုိးရ၏ လုပ္ရပ္ကုိ ကမာၻအႏွ႔ံေရာက္ရွိေနေသာ ကခ်င္တုိင္းရင္းသားမ်ား အားလံုး ၀ုိင္း၀န္းရွုံ႕ခ်သြားႏုိင္ရန္ တင္ျပလုိက္ရပါသည္။


text:
May 16 ya (Laban) shani gawMalaysia du Jinghpaw Katholik hpung masha ni a kabu gara ai n htoi, wunli lu ai n htoi langai mi rai wa sai, KCCM kawn woi awn let lam woi matsun madun, garum shing tau ya ai marang e Malaysia kaw shanu nga ai hpung masha ni kaw na Hkunran Sakram Mintu n la shi ai hpung masha ni hpe Hkunran Sakram Mintu la ya lai wa sai, 2010 May 16 ya shani Kuala Lumpur Mare Kaba na St. Jong Nawku Jawng wang kaba na St. John nawku jawng kaji ( St. John's Chapel ) hta Wa Jau Peter Paul hku n na laban Misa Hkungga hte rau Hkungran ai lamang hpe galaw ya lai wa sai. 2010 May 16 (Laban) shani Hkungran Ga Shaka la ai ni gaw....
- Leo Naw Naw hte Cecilia Chyauhpa Hkawn Ja
- Peter Lanem Naw Seng hte Teresa Palawng Lu Awng
- Simon Lasham Naw Mai hte Monica Dai Nyoi
- Then Soe hte Josephine Roi San
- Columban Dumhku Mung Ra hte Teresa Seng Nan
ni rai ma ai..
Monica Dai Nyoi hte Teresa Hkawng Naw yen hpe Kashin Kamun Sakram Mintu mung jaw ya lu sai.
Hpung masha ni Hkrungran Sakram Mintu lu na matu lam a myu myu hku garum ya ai wa sai, KCCM hte MCCM na magam gun ni, Hkungran ta matut ya sai Wa Jau Peter Paul hpe mung n dang tsun hkra chye ju dum dat ga ai.
KCCM


text:
Myitrum Manang ni , Panglung matut – 12 hpe shagun dat ai. LZ e du taw nga ai SS lamhkawm manam ni IDP Dabang shagu, Je Yang Dabang hte Hpunlum Yang Dabang du hkra gawan n-gun jaw hkawm ma ai. (ucsifajrjidrf;csrf;ygap? wef;wlnDrQa&; &&Sdygap) nga nna mung marawn hkawm ma ai. Daihpawt gaw Manau Wang, Mungshawa Gat hkan wam hkawm ma ai. Daina gaw anhte shada nja nhpra shakram hkat na re da. Hpawtni gaw shanhte myitdik myitpyaw ai hte wa mat sana re. LZ du yang tinang a nta du wa ai namchyim hte grai bung ai da. Hpawtni gaw MKA lam de na ni LZ de man yawng lung wa sana re lam shiga na lu ai.
JIC


text:
Malaysia Jinghpaw Wunpawng Myusha ni Shawa n-gun madun
Naura Shadang
Friday, 24-June-2011
Malaysia du Jinghpaw Wunpawng Myusha ni shawa n-gun 400 daram gaw dai hpawt manap Malaysia aten hkying 09:00am kawn 10:00am du hkra Kuala Lumpur hta nga ai Myen dat kasa rung kaw Myen asuya hpe ninghkap ai shawa n-gun madun lamang galaw wa sai.
Ndai shawa n-gun madun lamang hta sak ram ai ramma ni sha n-ga amyu shayi ni, ma kaji hte sak kung ni mung sa du shang lawm wa sai re. Shawa n-gun madun ai ni gaw "Hpyen asuya n ra sharawng ai" "Gumshem majan n ra ai" "Teng man ai lam hpe ra ai" "Amyu shayi ni hpe
roi rip ai lam hkring u!" ngu ai zawn re ndau pyen pa ni hpe sharawt n-htawm Myen Ausya hpe n ra sharawng ai lam htawng madun wa sai re.
Ndai zawn shawa n-gun madun ai a madung gaw lai wa sai June shata praw 9 ya shani kaw nna Myen Asuya Hpyen Dap ni kawn Wunpawng Mungdan Shanglawt Hpung (KIO) a uphkang ginra de tawt lai majan hpaw hpang wa ai hpe n ra sharawng ai majaw re lam lamang woi awn ai ningbawn ni kawn chye lu ai.
Malaysia na Jinghpaw Wunpawng myusha ni Myen dat kasa rung kawn Myen Asuya nnan a gumsan magam Thein Sein hpang de ka ai laika hta Myen Asuya Hpyen Hpung ni kawn majan hta mungdan ga daga tara n lang ai hta sha n-ga, majan byin ai ginra ni hta buga masha ni hpe
zingri sat ai, amyu shayi ni hpe roi rip ai, mung shawa hpe porter lahkawn ai hte ma kaji ni hpe du hkra shinggyim htung tara n lang ai sha zingri sat ai lam ni hpe ninghkap tawn nga ai re.
Bai nna, ndai zawn re Ausya hpyen hpung ni a sat lawat gaw Asuya nnan a sari hpe hkra ai hta sha n-ga, Amyu sha myit hkrum kahkyin gumdin lam hta mung hkra machyi wa na re lam hpe sadi jaw tawn nga ai.
Hpyi shawn tawn ai lam ni hta gaw;-
1. Myen Hpyen Hpung kawn gumshem majan hpe jahkring nhtawm, jat tawn ai hpyen n-gun ni hpe dawm ya na matu,
2. Myen Hpyen hpung ni a shinggyim ahkaw ahkang tawt lai ai lam hte shinggyim nau na myit kata ai sat lawat ni hpe jahkring na matu,
3. Ya ten byin nga ai hpyen masa lam manghkang hpe simsa ai ladat hte hparan nhtawm, tara shang ai simla lam bawng ban na matu, hpyi lajin taw nga ai.
Malaysia mungdan gaw Myen hte grai hku hkau ai jinghku mungdan langai re majaw ndai zawn Wunpawng sha ni shawa n-gun madun lamang galaw ai lam hta mung yak hkak dut dang ai lam law law a lapran kaw na shakut galaw ai re lam hpe chye lu ai.
1 comment:
- AnonymousJune 23, 2011 at 11:45 PM
tengman ai gasat gala lam hpe rau sha shakut shaga nga ai hpe yu n gun lu dik sai...ReplyDelete


text:
Kachin Alliance met with Mary Tawm, Director of Wunpawng Ninghtoi, a relief agency providing assistance to thousands of IDPs, in DC office on February 21, 2016. WNP a ningbaw langai rai nga ai Sarama Mary Tawm hte hkrum zup nna (1) Amerika na WP amyu sha ni hku nna kanu buga de tsinyam hkrum nga ai anhte a sai daw sai chye ni hpe ya ten hta gara lam hku garum yang grau akyu rawng na ngu ai lam ni hte (2) matut nna Kachin Alliance hku nna WNP hte matut mahkai let mai galaw...See More
Letter to Ambassador elect Scot Marciel from Karenni - American Association, Mon American Association, California Shan Social and Cultural Society and Kachin Alliance
US state department Ambassador ningnan wa hte US hta na kaga bawsan hpung ni hte rau Ambassador wa Myen mung nsa wa shi yang anhte a ra sharawng ai lam ni hpe sa garum hpyi ai hta Pat Jasan ni a lam hpe zup hpawng hpaw ai hte shawng ningnan bawngban la lu sai hku re. Anhte Amerika na Wunpawng amyu sha ni a matu gaw ya aten hta a hkyak ai lam gaw Pat Jasan ni a lam re ai lam hpe a san sha sa salang lang dan sai. Ndai zawn rai nna lak nak lang nna pat shing dang ai lam ni hpe...See More
Kachin Alliance ning baw , mu madu hte myubaw sang ning baw ni Myenmung US hkring mang ning nan Scot Marciel US state department salang wa hte hkrum sai. Kachin Alliance participated in a roundtable discussion with Ambassador Elect Scot Marciel along with Karenni - American Association, Mon American Association and California Shan Social and Cultural Society.
Kachin Alliance rung hta e shawng nnan lang na hpu nau myu sha baw sang ni hte hkrum zup hpawng lu galaw sai. Sa du ai myu sha baw sang hpung ni a dat kasa ni gaw Dr. Sai Htwe Maung, President, California Shan Social & Cultural Society; Wai Linn, Secretary, Karenni- American Association; Chan M. Conlwar, EC member, Mon American Association ni re.


text:
San pra ai masha dang da ai lam hte seng ai matsun nnan hpe Wa Sarabyin Francis kaw nna lai wa sai bat lahkawng ya shani ndau shapraw dat nga ai.
Ndai matsun laika hpe Latin ga hku Maiorem hac dilectionem nga nna ga baw shatu da nga ai. Yawhan a kabu gara ai shiga 15:13 hta na “Jinghku wa a matu tinang a asak nawng kau hkra tsawra ai myit hta, grau kaba ai tsawra myit gaw kadai hta mung nrawng nga ai” nga ai ja chyum mungga daw hta na la da ai ga baw rai nga ai.
Ya ndau shapraw dat ai matsun laika hta san pra ai masha dang da hkrum na matu dai masha wa hta nga ra ai kum la amyu baw hpan 5 hpe matsun jahkrat dat nga ai. dai ni gaw;
- Langai ngai shadut shagwi ai lam nnga ai sha tsawra myit kaba hte tinang a asak aprat hpe sak jaw ai, tsawra myit a majaw si hkam ra ai lam hpe gwi gwi hkap la ai
- Tsawra matsan dum ai mai kaja ai magam bungli galaw ai lam a majaw asak dan hkrum ai
- Mai kaja ai hkristian arawn alai kaja ni hte sak hkrung lai wa ai zawn si ai aten du hkra dai mai kaja ai hkritian arawn alai ni hpe matut nna manoi manat nga ai
- Si ai hpang aten du hkra shi a chyoi pra san seng ai lam hte seng nna mying kaja dan hkung nga ai
- Akyu hpyi htinglu ya na matu dai masha wa kaw akyu hpyi ai a marang e lamik kum la lama ma dan dawng pru ai
San pra ai masha dang da hkrum na masha wa hta ya lahta de tsun lai wa sai kum la 5 hte mu mada ra ai, nga nna Wa Sarabyin a matsun nnan hta matsun dat nga ai lam Vatican radio kaw nna shana dat nga ai.
Source: Vatican Radio


text:
Nu wa hpu nau ni, dinghku kata hta, Madu jan madu wa hkawng yen hte seng ai ru di ru hpang, ra kadawn nga ai lam hpe shada chye madat hkat ya ra ai lam hte seng nna, Npawt nhpang laika 2: 18 hta shinggyim masha gaw langai sha nmai nga ai lam hpe tsun da nga ai. Bai, Malachi laika 2: 14 hta mung, Malachi hku nna, madu jan gaw ga shaka lam hte maren nrum ntau tai na lam hpe tsun da nga ai rai nga ai. Dai majaw, dinghku de ai ngu ai gaw, Karai Kasang nan, yaw shada, maw mawn jahtuk da ya ai rai nhtawm me, shada da a, ra kadawn ai lam ni hpe jahpring shatsup ya na yen nan rai nga ai re. Dai zawn Madu Karai Kasang nan jahtuk da ya ai dinghku hpe kadai e mung nlu jahka ai rai nga ai. Shan gaw, prat tup na matu, langai sha tai nga sai rai nga ai. Dai majaw, lam shagu hta, shada da yu jahtuk hkat ra ai zawn, shut shai ai lam ni hta mung, shading sharai ya hkat na nmai malap nga mali ai re. Dai zawn rai yang she, nan a dinghku gaw, shada da chye madat hkat ai dinghku tai n’htawm, galoi mung sim sa, pyaw ngawn ai dinghku majing hpe gaw gap lu na rai nga ai.
Lawrence Crabb ngu ai, Christian myit hpaji ninghkring wa gaw, shaning law law dinghku a lam hte seng nna, sawk sagawn mat wa yu ai shaloi, madu wa ni a ra ahkyak dik htum, ra kadawn, ra sharawng nga ai lam gaw, lak lai dan dawng mayu ai lam hpe mu lu ai, nga nna sawk sagawn la lu ai lam hpaw tsun da nga ai. Shi hkum nan mu mada lu ai hku nga jang mung, a law a lam re ai hpe ra ai, hkungga jaw ai hpe ra sharawng ai hte, mau hpa shakawn shagrau ya na hpe ra sharawng nga ai, nga nna matut tsun da nga ai. Bai, ningrum ningtau jan a ntsa hta, ningrum ningtau wa ni ra sharawng dik gaw, machyi shim ai lam, makawp maga ya na hpe ra sharawng dik rai nga ai. Kaja wa nan mung, dinghku kata hta ra ahkyak dik gaw, ya sha tsun ai machyi shim lam hte makawp maga ya na lam nan rai nga mali ai re.
Dai zawn, madu jan madu wa shada da dinghku kata ga sadi dung, kam hkat ai rai jang gaw, dinghku kata npyaw na lam hpa mung nnga na re. Dai zawn machyi shim, makawp maga ya hkat ai rai jang, Shada da kam hkat wa na, shawang tsawra myit gaw, shi hte shi ngang grin wa na, hkap la lit la ya ai myit, ningrum ningtau wa shing nrai, ningrum ningtau jan a hkam sha nga ai garen gari myit ni mung, hkoi mat wa na gaw teng sha rai nga ai. Dai majaw, ningrum ningtau wa ni gaw, ningrum ningtau jan ni a ntsa ra sharawng dik gaw, shawang tsawra myit hte, machyi shim, makawp maga ya na, hkap la lit la ya ai myit ni ra sharawng dik rai nga ai hpe ningrum ningtau jan ni matsing da ra nga mali ai re. Dai hte maren sha ningrum ningtau wa ni mung, tinang a ra sharawng lam hpe sha, ting kyeng nmai myit ai. Ngai pyi gaw daizawn ra sharawng ai wa, ngai a madu jan mung n’dai lam ni hpe ra sharawng na gaw, teng sha rai na re ngu myit dum let, ningrum ningtau jan hpe, makawp maga ga, machyi shim let, hkap la lit la ya ai myit ni hpe galoi mung jaw nga ga ngu mayu n’ngai. Reng jang she, nan a dinghku gaw shada da a ra kadawn nga ai lam ni hpe shada chye madat hkat ya lu na gaw teng sha rai na re. Dinghku ngu ai hta, Madu Karai Kasang ra sharawng, yaw shada ai lam gaw, madu wa gaw, madu jan a machyi shim lam a matu ra sharawng ai lam hpe jahkum shatsup ya na hte madu jan mung madu wa ra sharawng ai, dan dawng hkungga jaw na lam hpe jahkum shatsup ya nga na nmai malap nga mali ai re. Ndai gaw, Madu Karai Kasang wa hkum nan ra sharawng ai hte, yaw shada ai lam madung nan rai nga ai hpe matut myit dum nga ga nu wa ni.
Kalang lang, kun dinghku kata hta, myit npyaw ai lam ni nga wa jang, e... galoi mung, ning rai na hkrai nga gaw, nmai na nhten? kalang lang gaw anut hkat na zawn mung nga wa ai, nga ai ni mung lawm na re. She teng law, dinghku nnan prat hta, lahta de na la lu sai lam ni hpe hkan sa lu ai raitim, dinghku prat na wa jang gaw, hpa sha nre hkan lata lahpum sharawt ai ten ni nga wa chye nga ai re. Dai gaw, madu jan madu wa shada da ru di ru hpang, ra kadawn nga ai lam hpe shada chye madat hkat ya ra ai lam n nga ai majaw rai nga ai. Madu wa mung, shi a arawng lu na sha myit, dai hte maren, madu jan mung, shi myit ai lam sha jaw dum rai jang gaw, ngwi pyaw ai dinghku hpe gara hku mung matut gaw de lu na nre. Shada da chye na ya hkat na malai, tinang a shim lum lam, tinang hpe chyu chye na hkap la ya ra ai nga jang gaw, nan a kashu kasha ni hpe gara hku kasi kaja madun na rai kun? myit yu ra na gaw teng sai nu wa ni. Dai re majaw, madu jan madu wa, hkawng yen, shi she grau ngai she grau nga na malai, kashu kasha ni a myi man tau let, ningrum ningtau wa mung, aw…ngai a gai nu jan gaw, ma ni a ntsa ra mara mahkra lajang ya ai, atsawm sha tsun shaga chye ai, dum nta kata ra mara hpe mung, mu chye, galaw chye ai, dik shale, manam sa tim, sumsai myi man hte akaw alaw nga hkap pang hkalum la chye ai ngu shagrau n’gun jaw la ga. Bai, ningrum ningtau jan ni mung, rai nga ai loo,,,,ngai a tsawm shadang wa gaw, annu ni yawng a matu, lu na sha na sha n’ga, dinghku a lit magam hpe chye myit chye mang ai, kashu kasha ni hpe hpaji hparat lam, bawng ring lam ma hkra hpe matsun madun, sharin ya ai kawa langai nan re ngu shagrau la ga ngu mayu n’ngai. Nu wa hpu nau ni, daizawn myit masa dam lada ai lam n’nga jang gaw, dinghku a ru di ru hpang, ra kadawn ai lam hpe n’chye madat hkat jang gaw, n’myit mada ai, dinghku kata mang hkang ni byin chye nga ai re. Kaning re ai mang hkang ni rai kun? ngu ai hpe bai hka ja yu ga.
Nu wa hpu nau ni, dinghku kata kaw e, n myit mada ai sha, manghkang byin wa ai lam mung, madu jan madu wa hkawng yen shada da chye madat hkat ya ra ai lam n’nga ai majaw rai nga ai. Dinghku kata hta sha n’re, kaning re ai u hpung u hpawng hta rai tim, chye na hkat ya ra ai lam gaw, ru di ru hpang, ra kadawn nga ai lam langai rai nga ai. Dinghku kanu kawa gaw re da, chye na hkat ai lam ni n’nga rai jang gaw, ningrum ningtau wa ngu na mung, ningrum ningtau jan a ntsa, tinang arawng lu na matu sha shamyet shanat rai, nga chye nga ai. Dai hte maren, ningrum ningtau jan ni mung, tinang a madu wa e shi hpe hpa myit tsang lam n nga hkra woi lakawn nga na hpe sha kam hpa nga chye ai. Dai gaw, jet ai dinghku n’rai nga ai nu wa ni, ap nawng ai myit masa ntai ai sha, a myat lu na matu sha gaw de ai dinghku hte bung na gaw teng sha re. Ya na zawn dinghku kata kaw e, daw jaw daw ya na hta, tinang hpe madaw galaw daw ya na hpe chyu myit mada nga ai lam gaw, tinang hkum hpe sha n’ga, myit masin hpe du hkra grai naw gram la ra ai ngu ai lachyum dan dawng nga mali ai re. Tinang a ra sharawng myit mada ai lam, byin wa na, galaw ya na re ngu ai myit nau law ai majaw, tinang gaw n dum tim, n dai myit a majaw, n’gun atsam yawm mat hkra, shamyet shanat mayu ai myit nau kaba nna, shada da a kanawn mazum lam ni galai shai mat nhtawm me, Madu Karai Kasang a yaw shada ai lam ni hte mung n’htan shai mat wa chye ai hpe n mai malap nga mali ai nu wa ni.
Bai, hpa lam hpe mung n myit mada ai sha tsawra nga ai lam gaw, shawang myit byin pru wa ai lam nan rai nga mali ai. Dai majaw, dinghku lit magam hta ta tut gun hpai shakut nga sai nu ni wa ni e,,,,, No1. ahkyak dik gaw, tinang a hkum hpe tinang san dinglik yu na lam rai nga ai. Madu jan mi rai rai? Madu wa mi rai rai? nye a ningrum ningtau wa/jan hpe ngai kaja wa tsawra nga ai kun? ngu ai lam re. Shi hpe galaw daw jau ya ai lam hta, ngai hpa hpe mung n’myit mada ai sha, kaja wa jet ai tsawra myit hte, galaw daw jau ai, chye na ya ai, shing n’rai, madu jan, madu wa re majaw, n’tsa lam, rai jang rai sai ngu ai myit masa hte rai kun? myit yu ga. Dai zawn di ai hpe tinang myit dik nga ai ngu lu tsun na kun? nu wa ni.
Lama na, e…., ngai dai hku n’galaw ya lu ai ngu mahtai jaw yang, hpa myit htum shara n’nga ai. Hpa majaw nga jang, lahta de tsun sai hte maren, ndai lam gaw, dinghku hta byin chye ai lam ni rai nga ai. Raitim, byin chye ai she re maw nga nna, dai hku sha matut nga jang gaw, nmai na re. Yak ai hpe yak ai ngu nna, n’nga shalai ai sha, ngai dinghku a kanu shing n’rai kawa langai hku nna, shawng de gara hku sit sa wa na, gara hku galaw daw jau na ngu ai hpe madung da shakut sa wa ra sai Nu wa ni. tinang byin mayu ai, masha ni e galaw daw jau ya na hpe, nau nmyit mada ai, myit masa hpe galai bang da ra nga sai re. Ya sha tsun ai n’dai myit masa hpe galai shai lu jang gaw, dinghku kata, ru di ru hpang, ra kadawn ai lam hpe shada chye madat mara hkat lu na gaw, ga lahtum nshut rai na re.
Nu wa ni, Christian dinghku la langai mi hku nna, tinang a dan dawng arawng lu na lam hte seng nna, Madu Yesu hpe katsi la, hkan sa shatup ra ai zawn, Christian dinghku num langai mi hku nna mung, tinang a shim lam, makawp maga la na lam hte seng nna, Chyoi pra ai Nu Maria a shagrit shanem, san tsawm ai myit masa ni hpe kasi la, kam hpa ra nga mali ai re. Christian makam masham hta n’pawt gaw de da ai kun dinghku ni yawng, Madu Yesu Hkristu a kasi hpe yu la na nmai malap nga ai nu wa ni. Shi Madu Karai sha anhte yawng a ra sharawng lam ma hkra hpe galoi mung jaw ya nga ai majaw rai nga ai. Shinggyim masha gaw, mungkan ga kaw masha sa pra ai ten kawn nna, tinang a myit mada, ra sharawng ai lam ni byin wa lu la na hpe myit mada nga ai ni hkrai rai nga ga ai. Dai majaw mung, tinang a myit ra hpe hkan nna, manang wa hpe hpa zawn nnawn, byin chye nga ga ai. Hpan Madu Karai hpe malap mali rai, ngai ngu ai myit masa a majaw, dinghku kata sha n’ga, u hpung u hpawng kata hkan, nhkrum n ra, myit n pyaw hkat byin ai lam law law nga nga ai hpe anhte a makau grup yin hkan mu mada lu na ga ai.
Hpan Madu Kawa Karai Kasang hte shi a kasha shingtai Madu Yesu Hkristu hpe malap mali di kau nhtawm me, mying dan hkung, arawng aya lu na, sim sa, shim lam lu na matu hte hpring tsup ai prat hpe, tinang ra sharawng ai hku nna byin pru wa na hpe sha madung da chye nga ma ai re. Bai masha nkau mi gaw, tinang a myit hpe sha machyu nna, masha ni a lapran dan dawng, a rawng a ya lu la sai, myit tsang shara nnga sai, nga nna myit tsaw, myit gyip, gumrawng chye ai hpe mu mada lu nga ga ai. Dai zawn, myit rawng ai ni gaw, dinghku prat de shang gabe wa ai raitim, dai myit masa ni naw rawng chye ai hpe myit dum ra nga ai. Shabrang prat hta, dai myit masa nga tim, kun dinghku lit hpe gun sai hte gaw, dai myit masa ni galai shai kau ra sai re. Lama na, n’lu galai shai ai rai jang gaw, nnan daw hta, kun dinghku kata nga pyaw tim, gau ngwi ngwi, n’myit mada ai ten, dai myit masa ni bai pru wa na gaw teng sha rai nga mali ai re. Nu wa ni, jet ai dan dawng arawng a ya lu ai lam, jet ai shim lam lu la sai, ngu hkam la tim, Madu Yesu hte htep lahti matut mahkai ai lam n’nga yang, awng dang na matu yak na re. Dai majaw, dinghku prat hkrun lam tup hta, shada da chye na ya hkat let, Madu Yesu hta ap nawng let, myti hkrum ai hte matut gaw de sa wa ga ngu n’gun jaw mayu n ngai.
Ja Chyum Mungga, Colossion laika 2: 10 hta San Pawlu tsun da ai hte maren, “Madu Yesu hta anhte hkum tsup saga ai” ngu ai ga gaw, npawt nhpang gaw Madu Karai nan rai nga ai. Shi hta, machyu jung let, sak hkrung hkawm sa na matu rai nga ai. Lama na, Madu Yesu hte rau, matut mahkai ai lam n’nga jang gaw, tinang ra sharawng ai lam hta gade mi shakut tim, hkum hkum tsup tsup re ai part masa hpe lu la lu na n rai nga ai. Dinghku de ai ngu ai gaw, myit masa n’bung ai, kalang lang chye pyi nchye hkat, nmu hkat ai, ntsawra hkat ai, kahtawng mare nbung ai shara na ni hte gaw de ai law ai hpe mu mada lu nga ga ai re. Nkau chyawm gaw, hkawng yen myit hkrum tsawra nna, gaw de ai ni mung nga nga ai. Gara hku mi rai rai, myit masa n’bung ai gaw de ra ai re majaw, kalang lang nchye madat hkat jang, mang hkang ni byin wa chye ai hpe myit dum ra nga ga ai re. Ya sha tsun ai tsawra nna mi rai rai, ntsawra nna mi rai rai, Madu Karai Kasang a man hta ga sadi la let, gaw de hpang sai dinghku hta Madu Karai Kasang lawm nga sai re. Dai majaw, dai zawn gaw de sai Hkristian dinghku hpe shaman chyeju gaw, jaw nga ding yang rai nga ai. Dai chyeju ni hpe nchye hkap la jang gaw, nan a dinghku kata ra kadawn nga ai ru di ru hpang, shada chye madat hkat ra ai lam ni hta ningra wa na rai nga ai.
Ga shadawn, dinghku num langai mi, shi a dinghku prat hpe maroi n’ni, nhpring tsup dum ai sha hkam sha nga jang gaw, myit pyaw lam lu na nre. Daizawn myit pyaw ai lam n’nga ai ten, dinghku a madu wa ngu na wa mung, madu jan hpe, kaja ai lam n’mu, ra ai lam hkrai sha tsun jang gaw, ngai a ningrum ningtau wa mung, ngai hpe ntsawra ai, magam bungli shagu hta, nkam ai nga nna, myit hta hkam sha nga na rai nga ai. Daizawn hkam sha myit rawng sai hte gaw, dinghku kata matut sak hkrung na matu yak na rai nga ai. Bai, ningrum ningtau wa hpe mung, kam hpa lam yawm mat wa nhtawm me, dinghku a shinggan de shim lum lam tam wa na gaw teng na nhten. Dai shaloi, dinghku a ru di ru hpang, ra kadawn nga ai lam ni hpe shada chyena hkat na lam mat mat na teng sha re.
Kalang lang, dinghku kata hta, madu jan shing n’rai, madu wa hta ya sha tsun ai hkam sha lam ni byin wa ai shaloi, makau grup yin htingbu htingbyen ni hku nna, n’gun jaw, shalan shabran ya ai lam ni mung, nga na shadu ai. Makau na ni gade mi n’gun jaw, madi shadaw tim, tang du ai lam n’nga, byin chye ai. Dai hpe mung myit dum ra nga mali ai. Hpa majaw nga jang, tinang a ningrum ningtau wa, shing n’rai, ningrum ningtau jan hkum nan, n’gun jaw ai hte shai ai majaw rai nga ai. Dinghku kata n’myit mada ai sha mang hkang ni byin wa ai ten, shada da nang shoi nang sha nga tim, madi shadaw, n’gun jaw na ra dik htum gaw, tinang a ningrum ningtau wa, shing n’rai ningrum ningtau jan a tsawra matsan dum myit, makawp maga ya ai lam, chye na, chye myit ya ai lam gaw ra sharawng dik rai nga ai. Dai majaw, ningrum ningtau wa myit n’pyaw, myit pawt nga ai ten, dinghku a madu jan gaw, a’zim sha nga kau u. Dai hte maren, ningrum ningtau jan myit pawt nga ai ten, dinghku a kawa gaw zim sha nga ya u. Dai shaloi she, dinghku kata, ahkyak dik rai nga ai, ru di ru hpang, ra kadawn nga ai lam hpe shada chye madat hkat ya na rai nga ai. Dai chye na hkat ai rai jang, myit masin kata galai shai ai lam ni mung byin wa na rai nga ai. Gau ngwi ngwi, nan a dinghku gaw, Yesu, Maria, Yoseph a dinghku zawn, hpring tsup ai dinghku majing tai wa na rai nga ai.
Nu Wa ni, dinghku kata na, ru di ru hpang, ra kadawn nga ai lam hpe shada chye madat hkat ya ai rai jang gaw, Madu jan madu wa shada da shakawn shagrau la na, bai, shi ra sharawng ai lam ni, galaw ya na hpe n’myit mada ai sha, tinang shawng galaw daw jau na myit sha rawng wa na gaw teng sha re. Dinghku a kawa mung madu jan hpe sha, madung da myit wa ai zawn, madu jan mung, madu wa hpe sha madung da myit taw nga na rai nga ai. Nnan daw hta nchye madat hkat ai lam yawng, shada chye na wa ai hpang gaw, lam shagu hta mai kaja ai hpe sha mu mada wa na rai nga ai. Myit ndik myit npyaw, mara shagun ai lam hta, ndai n’gun kya ai lam kaw nna, n’gun lagaw hpring tup hte galaw daw jau ya lu nga sai rai nga ai. Dinghku kata ra ahkyak dik ru di ru hpang, ra kadawn lam hpe shada chye madat hkat ai dinghku gaw, galoi mung, sim sa ai hpe mu mada lu na rai nga ai. Anhte a makau grup yin hta, dinghku hte seng nna, amyu myu mu mada lu na ga ai.
Kanu kawa ahkum ara rai, simsa nga pyaw ai dinghku, kanu lu tim, kawa nlu mat, shing n’ra, kawa lu nna, kanu nnga mat ai, nkau gaw, kanu kawa hkawng yen n’lu mat ai ni mung nga na re. Bai, n’kau gaw, ten tup ga law hkat nna sha nga ai, dinghku hpe mung mu mada lu na re, n’kau bai rai jang, kashu kasha ni gaw myit su kunghpan wa, kanu kawa ni gaw, wan mang kaw taw ba chyu ahpum nna nga ai ni mung nga na re. Dai hte maren, kanu kawa ni gaw, hpaji chye, myit su salang ni re da, kashu kasha ni gaw, n’hkru nkaja ai lam hta sha shang lawm nga ai ni mung nga na n’hten. Nu Wa hpu nau ni, pyaw ai dinghku mi rai rai, yak hkak jam jau ai dinghku mi rai rai, dinghku hta ahkyak dik npawt nhpang rai nga ai, ru di ru hpang, ra kadawn ai lam hpe shada chye madat hkat ya ai lam hpe gaw gap lu hkra shakut nga ga, ngu mayu n’ngai. Reng jang she nan a kun dinghku gaw, galoi mung shada chye na hkat ai, ngwi pyaw sim sa ai dinghku majing hpe gaw gap lu na rai nga ai law.
Ka Lajang ai – Mama Rose Angeline Maran Nang Doi
RVA – Jinghpaw Nsen Shapoi Dap
Manila, Philippines.


text:
KIO hte Myen Asuya Kasa ni bawngban mat wa ai lam hta, masum ya ngu na 10-3-2012 ya shani, 2:50 p.m aten e, lawu na myit hkrum ai lam manga hpe lahkawng maga na Kasa ni myit hkrum hkap la let, hpungdim dat la sai lam na chye lu ai.
(1) Munghpawm Gumsan Myanmar Mungdan a munghpawm madang Simsa Lam Bawngban Kasa Hpung hte KIO Ginjaw Kasa Hpung ni a simsa lam bawngban ai magam hpe myit dik n-gun lu ai lam lu la ai.
(2) Lahkawng maga na bawngban ai lam ni gaw, lang hte lang rawt jat ningsam sa ai lam byin tai wa lu nna, shada kam hkat ai masa hpe grau grau gaw gap la lu nga ai
(3) Matut bawngban na lam ni hpe mungmasa mahkrun hku bawngban sa wa na rai ga ai.
(4) Lahkawng maga na bawngban ai lam a ‘malu’ (result) hku nna maga lahkawng de na hpyen n-gun shayawm mat wa na re ngu kam ga ai.
(5) Manghkang byin pru mai ai ginra ni hta nga ai lahkawng maga na dap dabang ni a lam hpe, lahkawng maga myit hkrum lam lu la ai du hkra bawngban let, nhtoi masat nhtawm lit la hparan mat wa na lam ni rai nga ai.


text:
UNFC N DAU LAIKA
Labels: N Dau Laika
2 comments:
- w.p shadang said...
-
UNFC gaw n bung sinat law..hpa akyu n rawng...n dai ni hte bung li rau jawm galaw n mai loo...n dai UNFC mung W.P MUNG DAN lu na lam hpe pat je bat ai kan dang langai mi hku she shing ran n ngai myu sha ni e..sadi ga...UNFC malawm laga amyu rawt malan hpung a yaw shada ai gaw maren rap ra ahkaw ahkang lu MUNG HPAWM MYEN MUNG DAN,an hte W.P myu sha ni a pan dung gaw AWM DAWM W.P MUNG DAN re.k.k jaw na gaw FEDERAL STATE n re,KACHIN LAND she re.W.P mung dan kata tawt gabye shang ai myen sawa hpyen yawng hpe atsai awai gawt shale kau ai hpang she majan n dai jahkring na re...AWM DAWM MUNG DAN DE,,,nut...
- May 14, 2012 at 2:03 PM
- w.p shadang said...
-
myen sawa hte mung hpawm kaw rau nga hkrup ai majaw dai ni ten du an hte w.p myu sha ni zing ri hkrum ai.jam jau hkrum ai.hpu nau shada pyi n rum hkat wa ai.jet ai mung hpawm FEDERAL gaw kaja ai nga nga myen sawa hte sha kanawn nga yang gaw an hte w.p myu sha ni gaw myit pyaw sim sa lam lu na n re.mung kan hta mung myi man kaji ra ai.dai majaw AWM DAWM MUNG DAN nan lu ra ai.UNFC malawm laga amyu ni a yaw shada ai mung masa hte an hte w.p myu sha ni a mung masa gaw n bung ai....
- May 14, 2012 at 4:15 PM


text:
Chyum Mungga Daw (1) - (Npawt Nhpang 12: 1-4)
Ya hti na gaw, Npawt Nhpang Laika hta na rai nga ai.
Madu gaw Abram hpe, tsun wu ai gaw: Na a buga hte na a amyu, na nwa a nta de nna pru nhtawm, ngai nang hpe madun dan na mung de sa wa su. Ngai nang hpe amyu kaba shatai na de ai: nang hpe ngai shaman ya de ai hte, na a amying hpe ngai galu kaba shangun na rai nna, shaman chyeju lu la na matu, masha ni na a amying hpe gang lang na mara ai. Nang hpe shaman ai wa hpe, ngai shaman ya na we ai; nang hpe n gawn n sawn di kau ai wa hpe, ngai dagam kau na nngai. Ga ntsa na amyu baw shagu gaw na a marang e gumring gumrat ai chyeju hkam la na mara ai, ngu nna Madu gaw Abram hpe shaga la wu ai. Dai rai nna, Abram gaw, Madu shaga wu ai hte maren, pru sa wa ai.
Ya hti ai gaw, Karai Kasang a Mungga rai nga ai.
Chyum Mungga Daw (2) - (Tomiti 1: 8-10)
Ya hti na gaw, Tomoti hpang de San Pawlu shagun dat ai Laika Lahkawng hta na rai nga ai.
Hkristu a kasa rai nga ai, ngai Pawlu gaw, ngai sha Timohti hpe ga shana dat nngai. Karai Kasang jaw ai n-gun atsam hpe kam hpa let, Kabu Gara shiga a majaw nang hkrum ang ai ru tsang ai hpe hkam sharang la u. Karai Kasang gaw, anhte a magam bungli a majaw n rai, shi yaw shada ai hte maren, shi a chyeju hte anhte hpe hkye hkrang la nna, chyoi pra ai ni tai wa lu na matu, shi anhte hpe shaga da mani ai. Dai chyeju lam, moi chyaloi nhkoi kaw nna, Hkristu Yesu hta e shi anhte hpe jaw da mani ai; rai timung, anhte a Hkye La Madu Yesu Hkristu ga ntsa e paw pru ai majaw, ya e shadan shaleng dat nu ai. Kaning rai nme law, Yesu Madu gaw, si hkrung si htan a atsam hpe jahten kau ya nna, dai Kabu Gara Shiga a marang e, asak hkrung ai lam hpe mung, htani htana nhten nbya re ai lam hpe mung, shi shadan dan nu ai.
Ya hti ai gaw, Karai Kasang a Mungga rai nga ai.
Kabu Gara Shiga - (Mahte 17:1-9)
Ya hti na gaw, Mahte a Laika hta na Kabu Gara Shiga rai nga ai.
Yesu gaw, Petru, Yaku hte shi a kanau Yawhan hpe shaga la nna, tsaw ai bum ntsa de shanhte hpe hkrai woi lung mu ai. Shaloi shanhte a man e, shi a hpraw nsam galai mat nna, shi a myiman jan zawn htoi kabrim ai hte, shi a hpun palawng hkyen zawn hpraw tu wa ai. Dai hta n-ga, Mawshe yan Elia mung, Yesu hte ga shaga nga ai hpe shanhte dan dan mu lu ma ai. Shing rai Petru gaw, Madu e, ndai yang e anhte nga nga na, gade pyaw la a hka!
Nang hkraw n yang gaw, nang e ginsum masum, na a matu langai mi, Mawshe a matu langai mi, Elia a matu langai mi, anhte gap saga, ngu nna Yesu hpe tsun wu ai. Petru gaw dai ga naw tsun nga yang, htoi tu ai summwi shanhte hpe ka-up nga ai hte, dai summwi hta na nsen ngoi pru nna, “ndai wa gaw, ngai sharawng awng ai, nye a tsawra ai Kasha rai nga ai; shi hpe madat mara nga mu” nga ai. Sape ni dai ga hpe na jang, ga de dingnyawm dagup nna, nachying hkrit gari nga ma ai. Shaloi Yesu gaw shanhte hpe sa ahtawk nna, rawt mu, hkum hkrit nga myit, ngu mu ai. Shanhte mada yu jang, Yesu hta kaga kadai hpe mung n mu lu ma ai.
Ya dai bum de nna shanhte yu hkrat wa nga yang, Yesu gaw, Masha Kasha si ai ni kaw na garai n hkrung rawt yang, ndai shingran hpe kadai hpe mung hkum tsun dan mu, ngu nna shanhte hpe hkang dat mu ai.
Ya hti ai gaw, Madu a Kabu Gara shiga rai nga ai.


text:
Wunpawng Mungdan Shanglawt Asuya Dap Ba (3) Ginra rai nga ai Ban Htang Mare kaw KIA myu tsaw share shagan ni hte myen tai hpyen dap hka-la-ya ( 69) na hpyen hpung ni Feburay (27) ya shani daw hta laja lana gap gasat lai wa sai lam shiga na chye lu ai.
DAP BA (3) GINRA HTA GASAT
Wunpawng Mungdan Shanglawt Asuya Dap Ba (3) Ginra rai nga ai Ban Htang Mare kaw KIA myu tsaw share shagan ni hte myen tai hpyen dap hka-la-ya ( 69) na hpyen hpung ni Feburay (27) ya shani daw hta laja lana gap gasat lai wa sai lam shiga na chye lu ai.
Labels: Jinghpaw Mung Shiga
4 comments:
- Anonymous said...
-
Myen SATAN, gade lu shamyit kaw lu mata...?
- February 28, 2012 at 2:08 PM
- Anonymous said...
-
Hkau e...hti pa ndan sau:-)
- February 28, 2012 at 2:18 PM
- Anonymous said...
-
MADU K K gaw ahkrung nga ai wa re.MADU K K a ga madat ten shagu teng man ai lam hta hkawm annau ni hpa lam hta mung hkrit tsang nra na re.MADU hta manoi manat kyu hpyi sit shang n gun ngan marai hkum shagu la ga.MADU jaw ai ngan kahkin ga.MADU hpe chyeju htang shagrau ga.shingrai annau ni kaw manawn mashan agung alau sihkrung si htan nnga na re.Tsun mayu ai gaw mung masha annau ni hpe grau nna sat zingri roi rip nga ai hpyen man hpe ya jang kasat ga.PADANG HKRUM LAM SHA LU NA RE yin la ga.
- February 29, 2012 at 1:01 AM
- Anonymous said...
-
shakawn kung dawn 37 hte anhte j.p.w.p ni hpe karai kasang shadum jahprang myihtoi da sai re,anhte matut gap yang padang hkrun lam majan awng dang na re,anhte padang ninglaw lu na mawn sai hpe kam ga,karai kasang a kashu kasha ni teng sha awng dang na re ngu ai hpe kam ga,karai hpe kam ai ni gaw matut na tsa dan sawa nat ni hpe kasat ga,karai a hpung shingkang,chyalai ngun hpe kam ga,kam ai ni awng dang na re.
- February 29, 2012 at 6:22 AM


text:
Jinghpaw Mungdaw Myitkyina-Laiza lam na Gang Dau Yang mare kaw myen tai hpyen ni gaw ya yang mare masha ni a dum nta ni hpe wan nat jahten ya taw nga ai lam shiga na chye lu ai. Laiwa sai (2) ya ram hta KIA myu tsaw share shagan ni kawn Gang Dau yang mare makau kaw gumra rem nga ai myen tai hpyen marai (7) hpe sa htim gap ai hta myen hpyen la (4) si na daram hkala hkrum lai wa ai hte gumra law law mung si mat ai wa ai lam shiga na che lu ai. Gang Dau Yang myen hpyen dap makau kaw mare masha ni a dum nta ni nga ai majaw KIA ni sa lu gap ai re nga nna mare masha ni a dum nta ni hpe wan nat jahten ya taw nga ai re lam shiga matut chye lu ai.
GANG DAU YANG KAW MYEN HPYEN NI DUM NTA NI HPE WAN NAT NGA
Jinghpaw Mungdaw Myitkyina-Laiza lam na Gang Dau Yang mare kaw myen tai hpyen ni gaw ya yang mare masha ni a dum nta ni hpe wan nat jahten ya taw nga ai lam shiga na chye lu ai. Laiwa sai (2) ya ram hta KIA myu tsaw share shagan ni kawn Gang Dau yang mare makau kaw gumra rem nga ai myen tai hpyen marai (7) hpe sa htim gap ai hta myen hpyen la (4) si na daram hkala hkrum lai wa ai hte gumra law law mung si mat ai wa ai lam shiga na che lu ai. Gang Dau Yang myen hpyen dap makau kaw mare masha ni a dum nta ni nga ai majaw KIA ni sa lu gap ai re nga nna mare masha ni a dum nta ni hpe wan nat jahten ya taw nga ai re lam shiga matut chye lu ai.
Labels: Jinghpaw Mung Shiga


text:
August (20) bat Langai
Dingdung Ginwang Ginjaw, Masat (1) Dap Ba Daju kata dai hpawt August (19) ya jahpawt (8:00 to 11:00am) ten lapran Ginwang Ginjaw Shanglawt Amyu Shayi Komiti magam gun n'nan hte u-sa ni a bungli ap ya/hkap la hte hpawn Ginwang Ginjaw Amyu Shayi Rung n'nan ap nawng akyu hpyi ai lam hpe galaw la nna, (11:00 to 1:00pm) lapran Majoi Gawk Nu hta (34) ning hpring Wunpang Mungdan Shanglawt Amyu Shayi Masat Ninghtoi zuphpawng hpe matut galaw la lu sai lam shiga na chye lu ai. Ndai hpawng hta Ginwang Ginjaw Uphkang Du hte Masat (1) Dap Ba Up yan kaw na Amyu Sha Shanglawt rawt malan magam bungli hta Amyu Shayi ni shanglawm shakut shaja shingtep shingtau tai ra lam ni hte ra magup shatsam mungga shaga la lai wa sai lam matut na chye lu ai.


text:
Shawnglam majan pa de du;
Tai a htim gasat majan,
Ninghkap majan hkrai san san;
Myu tsaw hpyenla Share ni,
Asak ap nawng pyi tingtsi;
Hkumhkrang daw chyen ap nawng ai,
Sh're Ninghkring she grau yak sai;
Pungkum chyen mi malawk kau,
Ahkum chyen mi machyi hpyau;
Lagaw lata n hkum mat,
Myi maga mi malawk hkrat;
Ahkum chyen mi katsing si,
Shamu shamawt n mai di;
Dung dat rawt dat grai nan yak,
Manang n lawm grai yak hkak;
Myu sh'yi K'nu ni sa gawan,
Salum kata machyi nan;
Prat tup matut pra na lam,
Ningrum ningtau she lau tam;
Myu Tsaw Myit majing kadai?
Prat tup daw jau na she tai;
Ten hpring n-gun jaw na ra,
Teng man Myu Tsaw Myit kaba;
Ndau shana dat ai yaw,
K'dai mying j'hpan bang na law?
Sumtsaw rai yang grau kaja,
Tsaw wa hpe nang hkum kau da;
Teng man tsaw myit Myu a m'tu,
Hkawn ram ni ja ja myit yu; rai ra sai lu oi...........
Shanglawt Tsing
10/5/2012


text:
Ga Nhpaw
Ngai gaw laika sara n re, majoi myit mang chye ai wa mung n rai nngai. Rai timung, Mungdan a matu ra ahkyak wa ai shaloi nahtu ai wa hpyi nahtai hpe kabai da nna laknak hta hpai nhtawm hpyen gasat rawt ra ai zawn, munghpawm mungdan ga ayai wa na hpe yu tsang ai majaw Dimokresi ahkaw ahkang ni n sum mat na matu hte Dimokresi hpe makawp maga mayu ai myit hte ndai Dimokresi Nhtang Hku ngu ai laika hpe ka lajang ai re.
Munghpawm Myen Mungdan ngu nna shamying ai gaw mung madung hte mungdaw ni kahkyin gumhpawn tawn ai majaw shamying ai re. Lam mi hku nga yang, Munghpawm Myen Mungdan e nga pra shanu nga ai Sam, Jinghpaw Wunpawng, Kayin, Kayah, Hkang, Rakhaing, Mon, Myen,Pa-o, Taung Tu, Naga zawn re ai mungchying sha ni hpe kahkyin gumhpawn nna mungdan langai mi gaw tawn da ai re.
Ndai zawn mung madun hte mungdaw ni hpe kahkyin gumhpawn nna masha amyu myu hpe kahkyin gumhpawn nhtawm gaw da ai munghpawm mungdan hpe ndaw nhten hkra makawp maga na lit gaw munghpawm mungdan mung masha shagu hte mungchying amyu shagu hta tut nawng nga nga ai hte maren mung masha a ahkang aya hte lung wa ai asuya hta mung, asuya hpung a ningbaw danu rai ngai (wunji juk) hte gumsan wa hta mung lit kaba nga nga ai. Ndai zawn lit hpe sadi dung let gun hpai lu na matu mung, Dimokresi hpe nshang e ngang ngang kyit nna butawn ai buhkrawng zawn sumraw tawn yang chyu sha byin lu nga ai.
Jum gaw hkawhkam ni hte sahti ni sha tim shum ai, nahtu ni hte amu galaw masha ni sha tim shum ai, mawhpyi kun-yawn, manggang gang ai matsan mayan ni sha tim shum ai. Ewaret bum pung ding e lung dung nna sha tim shum ai. Panglai hkin-gau e sha tim shum ai. Dai hte maren Dimokresi jet yang gaw tsaw dik kaw nna nem dik masha atsang ni mung Dimokresi namta hpe maren mara hkam sha lu, hpring tup hkam la lu ra ai. Pa ga, bum ga n lata ai maren mara hkam sha lu ra ai.
Rai timung, dai ni munghpawm Myen mungdan hta Dimokresi nga ai law nga nna n-gup hte kade wa mi marawn jahtau nga rai tim, ginjaw Paliman e Me (119) hpe Me (127) hte shadang la ai aten hte grai ni ai aten ladaw langai mi hta, Jinghpaw mungdaw kongsi hta Me (10) hpe Me (7) e mahtang shadang la na matu, Kayin mungdaw kongsi hta Me (14) hpe Me (10) e shadang la na matu, munghpawm mung dan hta lit kaba kik ai masha ni nan tara tawt lai nna galaw dat ai lam gaw,munghpawm mungdan a labau hpe shachyang kau na matu shakut shaja maw mawn dat ai lam nan rai nga ai. Dai hta n-ga, mungdaw ningbaw ni hpe mungdaw kongsi hte jahkrup bawng ban nna aya dang lu na ngu nna adan aleng ka da ai npawt nhpang gaw da ai tara upadi hpe pyi (three-dimensions) ngu ai maga 3 kaw nna mu lu ai manpyawng hte yu nhtawm tinang ra ai hku galaw ai kaw du hkra mungdan a lit kaba dik ai masha ni nan tara tawt lai wa ma ai.
Dai re majaw Dimokresi hpe tsaw ra manu shadan nna munghpawm mungdan hpe ngang grin nga shangun mayu ai munghpawm mung masha langai mi hku nna, Dimokresi hpe munghpawm mungdan ting nga law, hkali, gumra lawng, jut nnaw shara magup hkan nga nga ai ni du hkra shadang hpring tup hkam sha shangun lu ai asuya kaja, mungdan a ningbaw kaja hpe myit mada marit let munghpawm mungdan masha num, la hkum shagu hpe karum hpyi dat ai lam rai nga ai.
Moi hkawhkam prat na Myen hkawhkam ni hte Jinghpaw Wunpawng amyu ni matu mahkai ai lam.
Myen gaw Tagaung kaw nna npawt hpang ai nga ai ga hte maren, Tagaung prat, Pagan prat kaw nna hpang jahtum Shwebo hkawhkam prat Mindon hkawhkam hte Thibaw hkawhkam ni kaw du hkra hkawhkam prat mi hte prat mi up hkang hkrat wa ai Myen hkawhkam ni a prat hta, Jinghpaw Wunpawng amyu sha ni gaw Myen hkawhkam ni a npu na zaw ni nrai ma ai, Jinghpaw Wunpawng Duwa law law wa Myen hkawhkam ni hte jinghku manang hku nna sha matut mahkai ma ai. Majan hta jinghku manang hku nna sha tang du hkra karum ma ai Hpung dagu kaba ai Myen hkawhkam nkau mi a uphkang ai ahkang aya gaw mali hka hkrun lam hku nna lahta de Manmaw, Kawng Tung du hkra hkrang lam hku nna Mohnyin, Mogaung makau grup yin du hkra chyam bra wa ai. Ninghtawn du (myo-tsa) ni mung Mohnyin, Mogaung ninghtawn du ni gaw Sam-Myen (Shan-Bama) ni hkrai rai ma ai. Dai ninghtawn du (myo-tsa) ni a ntsa e pyi Myen hkawhkam prat ni hta hkawhkam galai gachyai rai nna hpung dagu grit nem wa ai hkawhkam ni a lakhtak hta daru magam nnga malu ai.
Jinghpaw Wunpawng amyu ni gaw gara Myen hkawhkam a npu e mung nnga ai, rai timung ahkyak ai majan ni hta jinghku manang hku du hkra makawp maga gasat ma ai.
Sakse madun na nga yang, Myen hte Assam majan, Ingalik hte Myen nambat langai majan ni hta hpyen jaubu Maha Bandula hte rau shawng numshawn e rawt gasat ai Hugawng Jinghpaw du langai mi rai nga ai Dai Hpa duwa hte Jinghpaw hpyenla law law shang lawm ai lam gaw adan a leng rai nga ai.
Dai Hpa Duwa gaw Thiha Thra kaw nna Letya Kyaw Htin amying ningsang du hkra shagrau ai hkrum wu ai. Dai amying ningsang shagrau lekmat dazik ni hte hpyen gasat ai kaw lang ai nhtu ni gaw daini du hkra Dai Hpa Duwa a kashu kasha ni a lata hta nga ai. Dai Hpa Duwa a amyu ni hta ngam nga ai labau ga hte maren nga yang, Ingalik mung maden ni a hpyenla ni gaw Myen mung mali hka htumpa zundawng shara e du nga ai majaw dai ni hpe gasat na matu Minji Maha Bandula ga Assam kaw nna dai zundawng sharade kayin wa ai shaloi, Assam hpyen man e woi awn gasat na matu Dai Hpa Duwa hpe (Bo Mu Gyi) Du kaba hku nna ahkang aya awm dawm ap ya kau da ai nga ma ai. Dai Hpa Duwa woi awn gasat ai hpyen man hta Ingalik ni gaw hkrat sum ai law la nna shawng de nsa lu ma ai da. Ndai gaw Myen hkawhkam ni hte Jinghpaw Wunpawng amyu ni matut mahkai ai lam kadun sha mi rai nga ai.


text:
时间:2018-04-24 16:08:59
2018 ning htunghking naushong buga, madum wuntung ginra:
Nhkum krung na manau datbung ni
Dem ai: Tung Yu Seng
Dem ai: Tung Yu Seng
Dem ai: Tung Yu Seng
《Wunpong》hkumhpa laika go 1981 ning shata 8 pro 1 ya shani shalat hpang ai re. Laika shapro lakmat nambat CN53-1028/I, ya yang Miwa mung hta Jinghpo ni a tara shang ai hkumhpa hparat laika buk langai rai to nga ai, laning mi mali lang shapro nna, lado mi hta galang lang shapro nga ai, daining du yang 140 lang shapro lai wa sai.
《Wunpong》hkumhpa laika buk hta: Sumrai, ga shagop, kum yai, mabyin masa, htunghking ningli, labau lara, maumui mausa, machye machyang, shiga, sumla, datbung re laika ngau ni bang ga ai.
Laika ngau shagun jo hkringdat: 784655328@qq.com
Hkringdat: Sakhkung mungdo Mangshi Yungham gat lam 14-41,
《Wunpong》ka shinggyin hpung
Gyenan: 0692-2121820
Mu madu: Hpaudo Bok Tong
Zazek nambat: 678400
地址:芒市勇罕街14-41号
德宏州文学艺术界联合会《文蚌》编辑部


text:
Hpakan lungseng maga Myen asuya dap hte Wunpawng Mungdan Shanglawt Hpyendap KIA Dapdung (6) lapran, dai hpawt daw gasat gala majan byin wa sai re.Nam Ya hte Hpakant lapran Kap Maw mare lai, Kum Tsai Zup mare makau KIA hkap sin shara hpe Myen ni shawng sa gap gasat ai kaw nna majan byin wa ai re lam KIA shiga ni tsun ai.
Ndai majan hte seng nna, ginjaw Laiza na KIO shiga dap lit nga ai Du kaba Nhpang Naw Bu gaw ‘Thada Nyi Nawng maga de dai hpawt hkying kru chyen kaw nna majan byin ai’ nga nna Jinghpaw Shiga Dap KNG de tsun shateng ai.
Asuya dap maga Dingda Sam mung, Sinpraw Daw Daju (Y-P-Hk) kata S.K.Hk.-7 (Hpe Hkung) npu Hk.L.Y 107 hte Hk.M.Y 427 ni re lam chye lu ai.
Manap hkying kru chyen kaw nna byin hpang wa ai majan gaw hkying 10 daram du hkra byin nga ai re. Dai hta Myen maga marai (5) si nna hpyendu madang (1) mung hkala hkrum ai lam shawng lam shiga kaw na chye lu ai.
Lai wa sai May praw (5) kaw nna bat mi jan, asuya dap hte Nam Ya, Sam Hkyeng Pyithusit hpung ni pawng nna, Nam Jan Hku KIA dung (6) daju hpe maja n-gun hte gasat wa ai hta KIA ni htingnut kau ya sai re.
Bai nna Laiza maga mung, Nam San Yang mare makau dap galai gachyai hte hpyen shamu shamawt hkawm ai asuya dap ni hte KIA hpyen hpung ni June (25) ya shani kaw nna July (1) du hkra Lazing Kawng mare makau gasat gala majan ni byin nna, Myen dap maga si hkala ai marai (150) jan na re lam KIA shawng lam shiga ni tsun ai. KIA maga hkala nba hpa n nga ai lam chye lu ai.
Asuya n’nan woi galaw nga ai amyusha rawt malan hpung ni yawng shanglawm ai Tsaban 21 Panglong zuphpawng hpe du na August shata galaw hpang na shakut nga ten, Jinghpaw ginra ni hta gasat gala majan ni kaba wa nga ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Anhte a Share Ninghkring,
Shawnglam de tau hkrau shachying;
Nsin nhtoi n lata,
Lamu ga makawp ai da;
Masha galai na n nga,
Shata 10 she hpring mat wa;
Malu masha garut ai,
Nhtoi n dang hti mat sai;
Shat mung n mai shadu sha,
Tai hpyen wa hpe chyu maja;
Nu Num Hpung hpe myit dum ai,
Cyumdaw matep si makai;
Goi! Laizapa de myit dat yu,
Manang ni hpe shingran mu;
Ginjaw shara ahkyak ai,
Sin kawp kung ni rai ma ai;
Shanhte lusha n garut,
Myit dum let mayen ma-ut;
Awng Padang hte bai wa na,
Shinli kaw hkrum ga i-ya.
Shanglawt Tsing
(5.4.2012,1:30AM)
SHARE NINGHKRING
Anhte a Share Ninghkring,
Labels: GA SHAGAWP
3 comments:
- umabrang said...
-
Shinlin nre dum nta kaw she bai hkrum ga
- April 5, 2012 at 1:11 PM
- lu lu said...
-
Myit kraw kata hta grai matsan dum ai yaw myu tsaw share shagan ni e, galoi mung akyu hpyi ya nga ga ai. Hpawt de laban manga ya shana maga gaw Madu Yesu Anhte hpe hkye la na matu Udang nta hta si hkam ai shani re. Madu Karai Kasang yawng hpe makawp maga nga u ga.
- April 5, 2012 at 9:56 PM
- Lu Lu Nang said...
-
magrau grang ai share shagan ni e Karai Kasang a sha man chye ju hte Awng Padang hte bai wa na ten hpe la nga ga ai...mani sum sai ai myi man ,manam pyaw ai nam pan ni hte myu tsaw mung tsaw share sha gan ni hpe anhte WP myu sha ni hkap tau la na ga ai...
- April 6, 2012 at 12:45 AM


text:
LAGANG:- Anhte gaw nam na dusat dumyeng malen pyen u ni raitim, Wunpawng Mungdan kaw shangai chyinghkai nga pra wa ai ni hkrai rai nna, Wunpawng Myusha ni a lagaw kaw shang tsap let mungdan kata na mabyin masa hte seng ai lam Salang Prangtai kaw nna ningshawng dat let maram dan na matu hpyi shawn mayu ai.
PRANGTAI:- Dai in na ten hta kahtet kamawt htai lai hkat nga ai kaw na Wunpawng Myusha ni a htunghking hte seng ai manau shadung hte baren numraw a lam hpe dinglik yu ga. Lucifer ngu ai satan gaw Karai Kasang a lawu hprut dagu rawng ai lam hpe jawm chye nga saga ai. Baren gaw satan wa shangun tawn ai lagaw lata rai nna gingdan ai hpung dagu shi kaw rawng ai. Dai majaw shawng de Wunpawng Myusha ni nat hpe daw jau wa ai zawn Miwa ni gaw baren hpe hpung dagu rawng ai hku hkam la nhtawm shagrau wa masai. Raitim Wunpawng Myusha ni gaw prat hte prat nat jaw nna manau nau wa masai raitim baren hpe ning shawng galoi ntawn ma ai.
Gun rai lama ma hpe myit jawm shang sha na matu TV satation langai ngai hpe asung jashawn nna ndau shabra dat ai shaloi dai gunrai gaw aten kadun laman gumhkawng wa nna shadawn sharam n nga, lu dut la nga ma ai. Dai hte maren Wunpawng Myusha ni hpe lam shadam nna shada jahten sharun hkat na matu gaw kam ging ai salang langai lahkawng hpe TV station shatai nna manau shadung kaw baren sumla hpe jahtuk sumli dat nna jawm ka manawt ai marang e Wunpawng Myusha ni akyu kade hkam sha na lam shamyawk dat ai hte myusha wunawng uwa jawm madi shadaw wa ai rai na sai. Anhte hpe sa gunglau ai satan wa hpe mara shagun na kun? Anhte dang rang hkat ai gaw satan wa hpe madi shadaw la ai lachyum sha rai nga ai. La ma anhte gaw kaning re ai hpe daw dan galaw na raitim, Yehowa jaw da ya ai machye machyang hpe machyu sa wa ai rai yang gaw, satan wa e sa jahten sharun lu na nrai nga ai. Dai majaw anhte a shawng lam hpe sharai la lu na matu gaw tinang shut mat wa sai hpe yin la nna sharai la ai gaw awngdang ai lam rai na re.
PYILAN:- Salang Prangtai a ningmu hta shada ninghkap hkat na matu satan gaw anhte a lapran kaw gara hku sumprat bang ya nga ai hpe asan sha myit dum wa sai. Dai ni gasat nga ai majan pa hta satan wa dang la na matu anhte Wunpawng Myusha ni hpe hpung lahkawng brang galaw dat nna gara hku gasat shangun nga ai lam, mungmasha ni, hpyen du hpyen la ni myit shut shai lam dam wa hkra Wunpawng Myusha ni ka ai hku nna jahtuk ka shabra ai lam, nu wa hpu nau ni myit daw hten na matu jahkrit shama ai zawn re ai ladat lang nna shang jahten sharun ai lam htap hte htap galaw nga ma ai. Dai zawn rai byin nga ai a ntsa e, Salang Prangtai gaw satan hpe mara shagun na malai, Yehowa jaw da ya ai machye machyang hpe lang ra ai lam hpaji jaw wa sai.
LAGANG:- Satan wa gaw shi a majan dang la na matu anhte Wunpawng Myusha ni hpe asung gara hku jashawn ai lam tsun wa sai. Rai yang, anhte a majan dang la na matu satan hpe gara hku asung jashawn mai ai lam Salang Prangtai hku nna sang lang dan na hpe hpyi shawn mayu ai.
PRANGTAI:- Ndai lam brang lang rai tsun dan hkat yang nau wa manu ai gaw n rai nga ai. Raitim anhte yawng na chye nga sai hpe sha madung tawn nna jahta yu ga le. Mungkan kaw mahku mahkau ngu ai gaw ahkyak htum ai laknak langai rai nga ai. Raitim Wunpawng Myusha ni hkam la ai gaw satan hpe mahku mahkau galaw la na malai, sumsing lamu mungdan de shang wa yang pyi satan a myiman hpe mu dat ai hte bai nhtang mat na matu myit nga ai ni rai ga ai. Gen. Aung San gaw Myen re majaw shi a kasha Aung San Kaw mung Myen sha re. Myen sha rai jang gaw tsan tsan kaw nna yen kau ra ai, ngu hkam la nga ga ai. Shi hte hku hkau ai lam n lu dingsa gaw shi a makau kaw kahtep lu na n rai nga ai majaw satan hpe lang lu na matu gaw grai naw tsan na re. La ma tinang kaw n-gun ja ai rai yang kadai hpe mung machyu n ra ai. Tinang ra sharawng ai pandung de du na matu asan sha gasat la mai ai. Raitmung dai zawn rai galaw na matu n-gun rai n hpring ai rai yang gaw hpaji lang ra sai. Satan wa hpe yu ga. Wunpawng Myusha ni hpe gasat shamyit kau na matu n-gun nlu ai majaw myusha nkau hpe jahkau la nhtawm lahkawng brang galaw dat lu ai marang e yawng hpe akyu jashawn nna shada shamyit hkat shangun nga ai.
Satan maga de yu dat yang, lai wa sai 50 ning laman bum nga masha ni hpe shamyit kau lu na matu majan gasat wa sai. Raitim dai ni na ten hta Ma Kaw aja awa tsun nga ai gaw, mungdan simsa na matu bum nga masha ni gaw madung re. Dai majaw bum nga masha ni hpe gasat nga ai majan jasim kau nna simsa lam galaw ra ai. Shi a kawa galaw hpang kau da ai Panglong myit hkrum lam awngdang hkra matut galaw ra ai lam marawn nga ai. Shi marawn nga ai shingdu kaw sinna masha ni aja awa madi shadaw nga ai majaw jahtuk chye ai rai yang manu kaba na re. Kaja sha nga yang sinna masha ni a yaw shada ai madung gaw:- Mungkan a simsa lam tam ai hta (1) Myenmung masha ni lu ging ai ahkaw ahkang lu wa hkra ladat tam ai. (2) Myenmung kaw hpyen masa hku uphkang nga ai kaw na democracy maga de galai dat lu na matu. (3) Myen hpyen dap hpe machyu nna Myenmung hpe mungdan langai kaw na sha akyu jashawn nga ai kaw na Myenmung gaw mungkan a matu hte Myenmung ting a matu rap ra ai mungmasa, sutmasa gat lawk byin tai wa hkra galaw ai hta Ma Kaw jan hpe akyu jashawn nga ma ai.
Masha in gaw jan ja ai hpe mung akyu jashawn la, marang htu ai hpe mung akyu jashawn la, panglai hka lung yang mung akyu jashawn la, panglai hka yu wa ai shaloi mung akyu jashawn la chye ma ai. Shing re ai hta hkan nna anhte Wunpawng Myusha ni mung dai ni na Myenmung a galai shai wa nga ai kaw amyu a matu akyu lu wa hkra jahtuk la na matu hkinjang jawm mu nhtawm, hkyen lajang ai lam galaw nga na masai ngu nna myit la ai hte n-gun lu nga ai re.
PYILAN:- Dai ni na ten hta Myenmung ngwi pyaw simsa lam lu wa na matu Myen asuya gaw Aung San Kaw hpe kade n ju timung shi hpe n lang n mai ai hpe mu wa manu ai. Shi hpe jahkau la lu ai marang e maigan mungdan ni gaw Myenmung hpe dam ari jaw tawn ai kaw na shayawm shaprai ya wa ai lam, rawt malan hpung nkau hpe shanyam la lu nna gap hkat jahkring lam galaw la lu wa ai lam ni hta hkan nna mungkan ting gaw KIO hpe naw gasat nga ai kaw na jahkring kau nhtawm simsa lam tam na matu aja awa jawm shadut nga ai ten mung rai nga ai.
Ndai zawn re ai ten hta Laiza hte Mai Ja Yang hpe wang tawn ai gaw KIO hte hpyen yen ni hpe jahkraw la ai ladat hte KIO hpe asum hkam wa na matu jahkrit shama nga ai ngu maram mai nga ai. La ma Myen gaw Laiza hpe nbungli hte shang gasat ai, bawm hte sharu bun ai, shang zing ai lam galaw ai rai yang hpyen masa hku nna arawng loi li la mai na ma ai. Raitimung, Aung San Kaw a majaw shanhte a mungmasa madang hpe tsam mari sharawt la lu ai gaw kalang ta sum agrawp mat nna bai sharai la nlu mat na hpe Myen ni atsawm sha shen maram mu nga chyalu rai na ma ai.
Ndai zawn re ai ten hta KDA, NDAK, Du Kaba Lasang Awng, Salang Kaba Adang ni gaw masa hta hkan nna kaga mahkrun hku amyu a lam yan hta mai kaja ai lam yan de shanang wa hkra jahtuk nga na ma ai ngu nna myit mada nga ai. Gara uhpung raitim tawk hprut daw dan nna kanu uhpung de shang lawm let tai hpyen wa hpe htim gasat wa ai rai yang aten dep chye na hkat let hpung langai hku nna madi shadaw hkat ai gaw amyu ting a matu awngdang lam rai nga ai. Ndai laman Lashio maga de hpyen man masum hpaw nna gasat yu wa ai uhpung kadai mi raitim, myutsaw share shagan ni hku nna jawm masat la ra ga ai. Dai shaloi shanhte mung myit magrau grang let yawng yaw shada tawn ai pandung kaw du hkra gasat sa wa na ma ai. Dai hte maren Mungmasha Hpyen Hpung in mung KIA kaw na mayat wa ai share shagan in hkrai rai nga ma ai majaw amyu hte mungdan hpe makawp maga sa wa ai hta maren madang lit nga ai ni rai nga ma ai.
PRANGTAI:- Dai ni anhte jawm dinglik ai mahtai gaw myusha hte mungmasa lam yan hta yaw shada tawn ai pandung de du wa lu na matu gaw dam lada ai myit jasat hte htap htuk ai mahkrun kaw Yehowa jaw da ya ai machye machyang hpe manoi manat let sa wa ra ai lam rai nga ai law.
Prangtai


text:
Chyurum Wunpawng sha ni yawng (hkum ting dek) hpe tsun dan mayu ai.Du na ra ai April shata hta myen asuya hku nna wahkrang dantawk ra lata poi lamang (selection) gaw annau ni hte hpa n seng ai.NYAU CHYANG, NYAU HPRAW lata na matu Annau ni ahkyak n-re.
Hkyi kun? Panau kun? Nyau hpraw kun? Nyau chyang kun? ngu nna ra lata shang lawm na lam nnga ai. Annau ni hkum ting dek hta ahkyak dik ai gaw,
(1) Ti nang(ngai) gaw hpa baw re?
(2) Ti nang (ngai) gaw gara kaw du, gara kaw tsap taw nga ai?
(3) Ti nang(ngai) gaw gara de naw matut sa ra nga nngai?
N-dai hpan masum(3) hpe annau ni yawng ma hkra chye na hkamla ra na re. N-dai hpan masum(3) hpe Annau ni n-chye na, n-chye hkamla yang gaw Amyu matmat na. Mungdan mung matmat na.Htunghking Laili laika hte ginru ginsa labau ni yawng ma hkra mat mat na.
(1) Ti nang ( ngai ) gaw hpa baw re? ngu ai hpe chye na hkamla ra nga ga ai.Annau ni hpe Hpanwa Ningsang Chyewa Ningchyang gaw Shanglawt ai Amyu kaba langai byin wa na matu jinat matse labye e uphkang ai lata kaw na Madu Yesu hte hkye mawai shawla sai shanglawt ai Amyu re ngu ai hpe dumhprang chye ra nga ga ai.Shanglawt ai Amyu re.
(2) Ti nang (ngai) gaw gara kaw du, gara kaw tsap taw nga ai? hpe mung chye na hkamla ra nga ga ai.N-dai hpe n-chye na ai annau ni a kahpu kanau n kau mi gaw hkyi re,panau re hpe n chye ginghka ai matsat shabat myen gumshem gunma a lakung lakap tai lagaw lata tai nna hpyen wa maga tsap lawm taw nga ai majaw Annau ni a Myu hte Mungdan Shanglawt hkrunlam hta ram ram dingbai ding na jaw taw nga ai majaw grai yawn nngai. Raitim Annau ni shada mara raw ya chyalu re. Hpang n-hkrat ai ya jang bai gayin wa marit.
(3) Ti nang (ngai) gaw gara de naw matut sa ra nga nngai? Ngu ai ndai ga san? hpe chyena hkamla ai lam nnga yang gaw Annau ni Asak
hkrung nga ninglen si taw nga ai hte bung na re.Annau ni Shanglawt ai Amyu rai nga ga ninglen Shanglawt rai n-lu shi nga ga ai re hpe galoi mung dum ga.Annau ni teng tup lu du ra ai Pandung shadaw (Shanglawt) rai n-lu shi nga ga ai.Annau ni Shanglawt lu na matu gaw Annau ni hkum ting dek hta lit nga ai hte maren Annau ni sha shakut la ra na re. Kadai hpe mung nmai kam ai.
# Dai majaw Nyau Chyang Ting tsing Asuya tsun ai ga hpe hkum kam.
# Nyau Hpraw Awng San kaw tsun ai ga hpe mung kam tim hkum hkap la.
N-dai Nyau Hpraw yen Nyau Chyang gaw Annau ni hpe mahkyit amya shamawng kau hkyem ai re. Dai majaw Annau ni a matu gaw n-dai NYAU HPRAW NYAU CHYANG AHKYAK N-RE.
Tsun mayu ai lachyum gaw Anhte Jinghpaw Wunpawng Myu sha ni (Shanglawt Ai Myu, Karai Kasang hkye la ai Amyu) hta Democracy ahkaw ahkang, shinggyim ahkaw ahkang mung kalang ta lawm chyalu, lu tawn sai ni rai ga ai. Ya hkyak hkyak nan Democracy ra rawng ahkyak taw nga ai gaw shanhte Madu Yesu (Karai Kasang) hpe rai n-lu la shi ai Myen Asuya ni kaw she re. Shanhte uphkang nga ai Asuya ni nan Madu Yesu (Karai Kasang) hpe n-lu la shi ai a majaw jet ai Democracy mung lu na n-re. Masu ai democracy rai chyalu sha re. Daini Mungkan kaw Democacy hpyi (tsop) hpun sumli tawn ai Mungdan grai law ai.
Dai majaw myen Asuya (satan) uphkang ai kata kaw nga nga dingsa Annau ni lu tawn sai Democracy galoi mung jailang lu na n-re. Tsaw ra ai chyurum Wunpawng Sha ni yawng lahkrip ra ra hte Jinghpaw Wunpawng Mungdan (Kachin Land) hpe myen hpyen Asuya a uphkang ai kaw na tsepkawp lu la hkra gasat sa wa ga.
Sau Nan Du
Sweden


text:
Hpyen yen tsin yam ni a matu alu tam na
Posted by nzk Saturday, June 30, 2012
Padang Hkrun Lam laning mi hpring chyeju shakawn
Posted by nzk Sunday, June 10, 2012
New Zealand Mungdan du jinghpaw wunpawng myu sha ni kawn 10.6.2012 laban ya sha ni hta padang hkrun lam majan masing laning mi ladu hkrum chyeju shakawn naw ku hpawng hpe ngwi pyaw ai hte galaw la lu sai. Bai NZ Kachin Community kawn woi awn let du na sha ta July 7 ya hta hpyen yen tsinyam ni hpe garum lu na matu alu tam lamng hpe ga law sa wa na re lam na chye lu ai.


text:
Wunpawng Mungdan Shanglawt Asuya Dap Ba (3) Up hkang ginra rai nga ai Mai Ja Yang mare de UN kaw na garum numtum hpung ni mani March (27) ya shani du shang wa ai lam shiga na chye lu ai. UN garum numtum hpung ni kawn Mai Ja Yang kaw du nga ai hpyen yen tsim yam ni hpe shata mi na matu n-gu, jum, sau, shapre, family kid hte Nutrition ni hpe wa garum ya lai wa sai lam shiga na chye lu ai.
UN GARUM NUMTUM HPUNG NI MAI JA YANG DE DU
Wunpawng Mungdan Shanglawt Asuya Dap Ba (3) Up hkang ginra rai nga ai Mai Ja Yang mare de UN kaw na garum numtum hpung ni mani March (27) ya shani du shang wa ai lam shiga na chye lu ai. UN garum numtum hpung ni kawn Mai Ja Yang kaw du nga ai hpyen yen tsim yam ni hpe shata mi na matu n-gu, jum, sau, shapre, family kid hte Nutrition ni hpe wa garum ya lai wa sai lam shiga na chye lu ai.
Labels: Jinghpaw Mung Shiga
1 comments:
- padang yesu said...
-
AHTE W.P Myu shani jam jau jamhkau mayak sinyam hkrm nga ten shawang tsaw myit hte UN Garum numtum yawng hpe K K gaw,shan hte a pru wa shang wa makawp maga,grau nna shaman ya nga u ga.
- March 28, 2012 at 9:09 PM


text:
Like · · Share ·
Padang Majan ladat lang na - Laknak galoi n-jahkrat na. Sinat laknak
galoi n-jahkrat na. Hkum hkrang laknak galoi n jahkrat na. Myit masin
laknak galoi n jahkrat na. Hpang jahtum awng padang lu la ai shani du
hkra gasat na. Tinang a lagaw hta tinang tsap na. Maigan de na sa garum
na chyu sha ala nga ai masa hpe ning hkap na. Wunpawng Mungdan masha ni
tinang a lagaw hte tinang tsap lu hkra woi awn shakut shaja na. Padang
majan ladat hte gasat na. Tin lu ai daram, lawan lu ai daram padang
ninglaw lawan lu hkra gasat na. Awng padang lu, Mungdan shanglawt lu ai
shani she majan hpe sha ngut na.
Padang Majan ladat lang na - Laknak galoi n-jahkrat na. Sinat laknak galoi n-jahkrat na. Hkum hkrang laknak galoi n jahkrat na. Myit masin laknak galoi n jahkrat na. Hpang jahtum awng padang lu la ai shani du hkra gasat na. Tinang a lagaw hta tinang tsap na. Maigan de na sa garum na chyu sha ala nga ai masa hpe ning hkap na. Wunpawng Mungdan masha ni tinang a lagaw hte tinang tsap lu hkra woi awn shakut shaja na. Padang majan ladat hte gasat na. Tin lu ai daram, lawan lu ai daram padang ninglaw lawan lu hkra gasat na. Awng padang lu, Mungdan shanglawt lu ai shani she majan hpe sha ngut na.


text:
Ndai lamang hpe Myen mung baw sang ni shang lawm ai htung hkring ka hkrang ni hte Myen mung na malu masha ni hpe dut let alu tam ai hku re anhte Jing hpaw ni mung htung hkring ka hkrang hte shang lawm sa ga ai. Sadu ngun jaw ai masha gaw tak sawn da ai hte jan hkra re ma jaw lek mat nlaw mat ai lam chye lu ai,MCF (Auckland ) ni hpe nawku jawng shara jaw ya ai ndai naw ku hpung gaw Myen mung kaw mung sasana galaw nga ai re lam chye lu ai.
Lak san Alu tam lamang
Ndai lamang hpe Myen mung baw sang ni shang lawm ai htung hkring ka hkrang ni hte Myen mung na malu masha ni hpe dut let alu tam ai hku re anhte Jing hpaw ni mung htung hkring ka hkrang hte shang lawm sa ga ai. Sadu ngun jaw ai masha gaw tak sawn da ai hte jan hkra re ma jaw lek mat nlaw mat ai lam chye lu ai,MCF (Auckland ) ni hpe nawku jawng shara jaw ya ai ndai naw ku hpung gaw Myen mung kaw mung sasana galaw nga ai re lam chye lu ai.
"SADI " TSUNAMI BAI DU NA DA
(Manang langai Email hte saya ai hpe bai sha bra ya ai re)
NZ kachin Blog shangai dai daw ai laning mi hpring sai
Ndum shani sha naw nga yang NZ Kachin ngu ai shing teng amying hte blog hpe gyin shalat ka mara hpang ai laning mi ladu hkrum sai hku re.Chye chyang la na blog hpe ka ai mung nrai n-ngai dai ni na ten hta ra nga ai hta hkan na ntai nmai nkung nkyang tim lu ai atsam hte shakut shaja nga ai hku re.Dai majaw ladu hkrum chye ju shakawn ai lam hpe lawu na hte maren galaw dat sai .
Shawng n-nan ndai ding hta mungkan ntsa hta JINGHPAW WUNPAWNG ngu ai shing teng amying hpe jaw ya let gum rin gumrat gan ga sa wa na matu hpan da ya sai hpan wa sagya chye wa ning chyang karai wa a chye ju hpe na chying shakawn n-ngai.
Ndai Mungkan ntsa hta JINGHPAW WUNPAWNG amyu sha langai tai lu ai majaw na chying wa arawng la n-ngai.
Nhkrak tim myit galu hte NZ Kachin blog hpe sa hti sachyai ai tsaw ra ai JINGHPAW WUNPAWNG myusha ji nban yawng hte hpe grai chyeju dum ga ai .
Nchye nchyang yak hkak ai ten hta myit galu hte garum hpaji jaw la ai kachin bloggers help desk Hkau shanghtin Seng ja ,Hkau shang lawt hte tsaw ra ai nlaw shi ai jinghpaw wunpawng blogger myit rum manaw manang ni yawng hpe nachying wa chye judum n ngai. Matut na mung ndai NZ kachin blog hpe ngun jaw la marit,hpaji jaw la marit ngu tsawra ai JINGHPAW WUNPAWNG amyu sha ni yawng hpe gasaw dat n-ngai law.
Lahkawng lang na NZKC hpawng
2009 Ning Lahkawng lang na NZKC a hkrum zup hpawng hpe 5.6.2009 lanban ya sha ni Auckland mare hta atsawm sha galaw la lu sai . Ndai lamamng hta Malaysia kawn dushang wa ai masha nnan ni hpe hkap tau la ai hte hpawn NZKC a amumadu nnan hpe mung lata san la lu sai .Amumadu slg. Lanan Hkun Aung a shara hta amumadu nnan hku na shadang Marip Seng Li hpe lata san da sai.
NZKC gaw NZ Mungdan hta sha nu nga ai J.W sha ni shada myit hkrum makyit mahkai pawn ba hkat lu na matu hte amyu htung hkring laili laika ni hpe makawp maga na matu yawsha da let hpaw nhtan da ai rai nga ai. Ya ten hta NZ kaw shanu nga ai J.W shani gaw Wellington hte Auckland Mare gaba ni hta shanu nga ga ai Law malawng gaw jawng lung ai ni hkrai rai nga ai.


text:
3 comments:
- Anonymous said...
-
Ndai zawn laika ni law law wa ka nna US mungdan nga jinghpaw ni shalai na lit la mu law us kaw nga nna me hpa sha galaw nga ma ai kun?white house shawng hkan ngun madun ai mung galaw mu le taw .
- January 16, 2012 at 10:36 PM
- Anonymous said...
-
Re! law....
White house de sa nna,bu ga de, ka de daram maji makaw hkrum ai lam,jing hpaw mung dan n lu ding sa ngun ma dun ra nga ai law.US kaw du nga ai ni yup pyaw ,lu sha nga ma ai kun ???
- January 18, 2012 at 11:32 AM
- myujet said...
-
Maigan du W.P sha ni tinang du nga ai mungdan ni kaw galaw ra ai lit ni rai nga ma ai.US na ni gaw Sushi hkrai makai gayawp kyin ,nta,madaw,laga myubaw hkum sum hpa na hka ni wa kyin rai myu sha ni de nga na hta tinang a dinghku hka kaw hkrai kyin taw nga ma ai lo,
- January 18, 2012 at 7:36 PM